section_heading: Ogranci plemićkih rodova
paragraph_text: U drugoj polovini 15. st. Republika ima 90.000 stanovnika, vlastela ima 331 casatu i 2.000 ljudi. Karlo V. (1516. – 1556.) potvrdio je Dubrovčanima stare i odobrio brojne nove povlastice na zapadnom Sredozemlju i u Napuljskom Kraljevstvu. Iz Carstva su se preko Dubrovnika u Europu izvozili poljodjelski proizvodi i sirovine (vuna, koža, stoka, vosak, sir, žito, rude itd.), a karavanskim putem uvozile velike količine soli i europska manufakturna roba (razne vrste sukna i tkanina). Sol iz južnotalijanskih luka prodavala se u Slanom, na Neretvi i na Pločama u Dubrovniku. U više od 60 sredozemnih luka bili su dubrovački konzuli. Tijekom 16. st. 170 do 200 većih dubrovačkih brodova, 4.000 pomoraca. Brodogradilišta su u Gružu, na Lopudu i Šipanu. Razvija se kreditna trgovina, novčarstvo, trgovačka društva i osiguravajući poslovi. Pomorske i carinske dadžbine i monopol nad trgovinom solju donose najviše prihoda Republici. Glade se palače, ljetnikovci, Sponza (1516.), Revelin (1539.) i Rupe (1543.). Pošasti u 16. stoljeću su kuga i dizenterija 1503., potres u Primorju 7. prosinca 1504.g. (9 po Mercaliju), idući dan 7 stupnjeva, 1506. – 1509. u pomoru umrlo 45 plemića, 29 plemkinja i oko 1.500 pučana, 1514. – 1517. niz potresa, najjači 6. svibnja 1516. (10 po Mercaliju). 1516. u karantenu su stavljena dva zaseoka u Petrovom Selu zbog moguće kuge, 1517. u pomoru stradalo 110 plemića, 30 plemkinja i 1.500 pučana. U potresu (9 po Mercaliju) 17. svibnja 1520. poginulo je 17 ljudi, šteta 100.000 dukata u gradu, 50.000 na selima. Trusno je sve do siječnja 1522. Uz franjevački je samostan stoga izgrađena zavjetna crkvica sv. Spasa. Kuga 1526. – 1527. pobila oko 20.000 državljana Republike (75 plemića i 84 plemkinje, 160 redovnica), 6.000 u Splitu. 1528. kuga je u Stonu, potresi 1530., 1531. i 1534., kuga 1533. (17 plemića, 19 plemkinja, 2.600 pučana), a velika glad 1539. (22 mjeseca, 4.500 umrlih), 1540. ognjuština (46 vlastelina), pelješki pomor 1543. (90% Stonjana), 1545. u dva zaseoka iznad Rijeke dubrovačke pomrlo 17 ljudi, niz potresa od 13. kolovoza 1543. do veljače 1547. Potres (8 po Mercaliju) oštetio je stonsku solanu.